smcproject/ml-wiki-sentences huggingface dataset:
മറ്റു മേഖലകൾ
ഒരു ടി.വി. പരമ്പരയിലും ഇദ്ദേഹം അഭിനയിച്ചിട്ടുണ്ട്.
സന്ന ഇർഷാദ് മട്ടൂ ഇംഗ്ലീഷ് വിലാസം https://ml.wikipedia.org/wiki/Sanna_Irshad_Mattoo
ജമ്മു കശ്മീരിലെ ശ്രീനഗറിൽ നിന്നുള്ള ഒരു ഫോട്ടോ ജേണലിസ്റ്റാണ് സന്ന ഇർഷാദ് മട്ടൂ (ജനനം 1993/1994).
2022-ൽ ഫീച്ചർ ഫോട്ടോഗ്രാഫിക്കുള്ള പുലിറ്റ്സർ പുരസ്കാരം അവർ നേടി.
ജമ്മു കശ്മീരിലെ ഗന്ദർബാൽ ജില്ലയിലാണ് സന്ന ഇർഷാദ് മട്ടൂ ജനിച്ചത്.
കാശ്മീർ സെൻട്രൽ യൂണിവേഴ്സിറ്റിയിൽ നിന്ന് ജേണലിസം പഠിച്ചു.
2021-ൽ സന്ന, മാഗ്നം ഫൗണ്ടേഷന്റെ ഫോട്ടോഗ്രാഫി ആൻഡ് സോഷ്യൽ ജസ്റ്റിസ് ഫെല്ലോ ആയി.
അവർ ഇപ്പോൾ റോയിട്ടേഴ്സിന് വേണ്ടി പ്രവർത്തിക്കുന്നു.
2022ൽ സന്ന ഫീച്ചർ ഫോട്ടോഗ്രാഫിക്കുള്ള പുലിറ്റ്സർ പുരസ്കാരം നേടി.
സന്ന, മറ്റ് റോയിട്ടേഴ്‌സ് ഫോട്ടോ ജേണലിസ്റ്റുകളായ അദ്‌നാൻ അബിദി , അമിത് ദവെ , ഡാനിഷ് സിദ്ദിഖി എന്നിവരുമായി അവാർഡ് പങ്കിടുന്നു.
സന്നദ്ധ സംഘടനകൾ ഇംഗ്ലീഷ് വിലാസം https://ml.wikipedia.org/wiki/Nonprofit_organization ഐക്യരാഷ്ട്രസഭയുടെ സംഘടനയായ യുണൈറ്റഡ് നേഷൻസ് ചിൽഡ്രൻസ് ഫണ്ടിൻ്റെ (യുനിസെഫ്) പതാക
ലാഭേച്ഛ കൂടാതെ ജനനന്മക്കായി സേവന പ്രവർത്തനങ്ങൾ നടത്തുന്ന സംഘടനകളാണ് സന്നദ്ധ സംഘടനകൾ (nonprofit organization).
അന്തർദേശീയ തലത്തിലും ലോകത്ത് വിവിധ രാജ്യങ്ങളിലും സംസ്ഥാന തലങ്ങളിലും പ്രാദേശികമായുമെല്ലാം ഇത്തരം സംഘടനകൾ പ്രവർത്തിക്കുന്നുണ്ട്.
ഒരു ലാഭേച്ഛയില്ലാതെ പ്രവർത്തിക്കുന്ന സ്ഥാപനത്തിന് അത് ഉണ്ടാക്കുന്ന അധിക പണം വ്യക്തികൾക്ക് നൽകാൻ കഴിയില്ല.
പകരം, അതിൻ്റെ എല്ലാ ഫണ്ടുകളും അതിൻ്റെ ദൗത്യത്തെയോ ഉദ്ദേശ്യത്തെയോ പിന്തുണയ്ക്കാൻ വേണ്ടി ഉപയോഗിക്കണം.
ചില രാഷ്ട്രീയ സംഘടനകൾ, സ്കൂളുകൾ, ബിസിനസ്സ് അസോസിയേഷനുകൾ, പള്ളികൾ, സോഷ്യൽ ക്ലബ്ബുകൾ, ഉപഭോക്തൃ സഹകരണ സ്ഥാപനങ്ങൾ എന്നിവയുൾപ്പെടെ ഒരു കൂട്ടം സംഘടനകൾ ലാഭേച്ഛയില്ലാതെ പ്രവർത്തിക്കുന്നവയാണ്.
ലാഭേച്ഛയില്ലാതെ പ്രവർത്തിക്കുന്ന സ്ഥാപനങ്ങൾ നികുതിയിളവ് ലഭിക്കുന്നതിന് സർക്കാരുകളിൽ നിന്ന് അംഗീകാരം തേടാം, ചിലർക്ക് നികുതിയിളവ് നൽകാവുന്ന സംഭാവനകൾ സ്വീകരിക്കാനും യോഗ്യരായേക്കാം .
എന്നിരുന്നാലും, നികുതി ഇളവ് ഇല്ലാതെ തന്നെ ലാഭേച്ഛയില്ലാത്ത സ്ഥാപനം രൂപീകരിക്കാൻ കഴിയും.
ലാഭേച്ഛയില്ലാത്ത സ്ഥാപനങ്ങൾ ഉത്തരവാദിത്തവും വിശ്വാസയോഗ്യവും ആയിരിക്കണം.
അവർ സത്യസന്ധരും തുറന്ന മനസ്ഥിതിയുള്ളവരായിരിക്കണം.
ലാഭേച്ഛയില്ലാതെ പ്രവർത്തിക്കുന്ന ഓർഗനൈസേഷനുകൾക്ക് ദാതാക്കൾ, സ്ഥാപകർ, സന്നദ്ധപ്രവർത്തകർ, പൊതു സമൂഹം എന്നിവരോട് ഉത്തരവാദിത്തമുണ്ട്.
സംഭാവനകളെ ആശ്രയിക്കുന്ന ലാഭേച്ഛയില്ലാത്ത സ്ഥാപനങ്ങൾക്ക് പണം സ്വരൂപിക്കാൻ പൊതുവിശ്വാസം ആവശ്യമാണ്.
അവർ തങ്ങളുടെ ദൗത്യത്തിൽ കൂടുതൽ ശ്രദ്ധ കേന്ദ്രീകരിക്കുന്നു, അവർ കൂടുതൽ ആത്മവിശ്വാസം വളർത്തുന്നു.
കൂടുതൽ സംഭാവനകൾ ലഭിക്കാൻ ഈ ട്രസ്റ്റ് അവരെ സഹായിക്കുന്നു.
ഒരു ലാഭേച്ഛയില്ലാതെ പ്രവർത്തിക്കുന്ന പ്രവർത്തനങ്ങൾക്ക് പൊതുവിശ്വാസം വർധിപ്പിക്കാൻ കഴിയും.
ലാഭേച്ഛയില്ലാതെ പ്രവർത്തിക്കുന്ന സ്ഥാപനം നല്ല രീതിയിൽ പ്രവർത്തിക്കുകയാണെങ്കിൽ, ആളുകൾ അതിനെ കൂടുതൽ വിശ്വസിക്കും.
ധാർമ്മിക മാനദണ്ഡങ്ങളും സത്യസന്ധമായ പ്രവർത്തനങ്ങളും ആ വിശ്വാസത്തെ വളർത്തുന്നു.
യുഎസിൽ, ലാഭേച്ഛയില്ലാത്തതും(non-profits) ലാഭത്തിന് വേണ്ടി പ്രവർത്തിക്കായും(Not-for-profits) തമ്മിൽ വ്യത്യാസമുണ്ട്.
ലാഭത്തിന് വേണ്ടി പ്രവർത്തിക്കവ ഉടമകൾക്ക് വേണ്ടി പണം ഉണ്ടാക്കുന്നില്ല.
അവർ പൊതുജനങ്ങളെ സഹായിക്കേണ്ടതില്ല.
ഒരു ഉദാഹരണം സ്പോർട്സ് ക്ലബ്ബാണ്, അതിൻ്റെ ഉദ്ദേശ്യം അംഗങ്ങളുടെ ആസ്വാദനമാണ്.
ഈ സ്ഥാപനങ്ങളുടെ പേരുകളും നിയമങ്ങളും അതാത് സ്ഥലങ്ങളുസരിച്ച് വ്യത്യാസപ്പെട്ടിരിക്കുന്നു.
നാഷണൽ സെൻ്റർ ഫോർ ചാരിറ്റബിൾ സ്റ്റാറ്റിസ്റ്റിക്സ് (NCCS) പ്രകാരം, പൊതു ചാരിറ്റികൾ, സ്വകാര്യ ഫൗണ്ടേഷനുകൾ, മറ്റ് ലാഭേച്ഛയില്ലാത്ത സ്ഥാപനങ്ങൾ എന്നിവയുൾപ്പെടെ 1.5 ദശലക്ഷത്തിലധികം ലാഭരഹിത സംഘടനകൾ യുണൈറ്റഡ് സ്റ്റേറ്റ്സിൽ രജിസ്റ്റർ ചെയ്തിട്ടുണ്ട്.
സ്വകാര്യ ചാരിറ്റബിൾ സംഭാവനകൾ 2017-ൽ (2014 മുതൽ) തുടർച്ചയായി നാലാം വർഷവും 410.02 ബില്യൺ ഡോളറായി വർദ്ധിച്ചു.
ഈ സംഭാവനകളിൽ, മത സംഘടനകൾക്ക് 30.9%, വിദ്യാഭ്യാസ സംഘടനകൾക്ക് 14.3%, മനുഷ്യ സേവന സംഘടനകൾക്ക് 12.1% എന്നിങ്ങനെയാണ് ലഭിച്ചത്.
2010 സെപ്തംബറിനും 2014 സെപ്തംബറിനുമിടയിൽ, 16 വയസ്സിന് മുകളിലുള്ള ഏകദേശം 25.3% അമേരിക്കക്കാർ ലാഭേച്ഛയില്ലാതെ പ്രവർത്തിക്കാൻ സന്നദ്ധരായി .
യുണൈറ്റഡ് സ്റ്റേറ്റ്സിൽ, ലാഭേച്ഛയില്ലാത്ത സ്ഥാപനങ്ങൾക്ക് നികുതി നൽകേണ്ടതില്ല.
വ്യത്യസ്‌ത തരത്തിലുള്ള നികുതി ഇളവുള്ള ലാഭേച്ഛയില്ലാത്ത സ്ഥാപനങ്ങൾ ഉണ്ട്.
ഉദാഹരണത്തിന്, 501(c)(3) ഓർഗനൈസേഷനുകൾ മതപരമോ ജീവകാരുണ്യമോ വിദ്യാഭ്യാസപരമോ ആയവയാണ്, അവ രാഷ്ട്രീയത്തിൽ ഇടപെടുന്നില്ല.
മറ്റൊരു തരം, 501(c)(7), ഹോബികളിലോ വിനോദങ്ങളിലോ ശ്രദ്ധ കേന്ദ്രീകരിക്കുന്ന ഗ്രൂപ്പുകൾക്കുള്ളതാണ്.
ലാഭേച്ഛയില്ലാത്ത മിക്ക സ്ഥാപനങ്ങളും ജീവനക്കാർക്ക് ശമ്പളം നൽകുന്നു, അവരുടെ ജോലിയിൽ സഹായിക്കാൻ സന്നദ്ധപ്രവർത്തകരെയും ഉപയോഗിച്ചേക്കാം.
ആളുകളെ സഹായിക്കുന്നതിന് അവർ ചെലവഴിക്കുന്ന തുകയുമായി താരതമ്യപ്പെടുത്തുമ്പോൾ ശമ്പളത്തിനായി അവർ വളരെയധികം ചെലവഴിക്കുന്നില്ലെന്ന് ഉറപ്പാക്കിക്കൊണ്ട് അവർ അവരുടെ ബജറ്റ് ശ്രദ്ധാപൂർവ്വം കൈകാര്യം ചെയ്യേണ്ടതുണ്ട്.
ഒരു ലാഭേച്ഛയില്ലാത്ത സ്ഥാപനം ശമ്പളത്തിനായി വളരെയധികം ചെലവഴിക്കുകയും, ആ ശമ്പളച്ചിലവുകൊണ്ട് അതിൻ്റെ പ്രോഗ്രാമുകളിക്ക് പ്രയോജനമില്ലെങ്കിൽ, തന്മൂലം റഗുലേറ്റർമാരുമായി പ്രശ്‌നം സൃഷ്ടടിക്കാൻ ഇടയാക്കിയേക്കാം .
അന്താരാഷ്ട്ര സന്നദ്ധ സേവനദിനം
ഡിസംബർ 5ന് അന്താരാഷ്ട്ര സന്നദ്ധ സേവനദിനമായി ആചരിക്കുന്നു.
അവലംബം ↑ ↑ ↑ ↑ ↑ ↑ Simkovich, D. (2017).
How to Run a Non-Profit Organization.
Retrieved from https://www.donateforcharity.com/nonprofit/a-nonprofit-you-pick-later/ ↑
സന്നിഹിതഘടകാപഗ്രഥനം ഇംഗ്ലീഷ് വിലാസം https://ml.wikipedia.org/wiki/Immediate_constituent_analysis
ഒരു വാക്യത്തിൽ അടുത്തബന്ധം പുലർത്തുന്ന ഘടകങ്ങളെ സന്നിഹിതഘടകങ്ങൾ എന്ന് വിളിക്കുന്നു.
ഇവയെ ക്രമികമായി പിരിച്ചുകാണിക്കുന്ന പ്രക്രിയയാണ് സന്നിഹിതഘടകാപഗ്രഥനം .
ഈ രീതി ആദ്യമായി പരിചയപ്പെടുത്തിയത് ലിയോനാഡ് ബ്ലുംഫീൽഡ് എന്ന അമേരിക്കൻ ഭാഷാശാസ്ത്രകാരനാണ്.
സന്ന മാരിൻ ഇംഗ്ലീഷ് വിലാസം https://ml.wikipedia.org/wiki/Sanna_Marin
സന്ന മിറെല്ല മാരിൻ (ജനനം: നവംബർ 16, 1985) 2019 ഡിസംബർ 10 ന് ഫിൻ‌ലാൻഡിന്റെ പ്രധാനമന്ത്രിയായിത്തീർന്ന ഒരു ഫിന്നിഷ് രാഷ്ട്രീയക്കാരിയാണ്.
ഒരു സോഷ്യൽ ഡെമോക്രാറ്റായ അവർ 2015 മുതൽ ഫിൻ‌ലാൻ‌ഡ് പാർലമെൻറ് അംഗവും 6 ജൂൺ 2019 നും 10 ഡിസംബർ 2019 നും ഇടയിൽ ഗതാഗത, വാർത്താവിനിമയ വകുപ്പ് മന്ത്രിയുമായിരുന്നു.
ആൻറ്റി റിന്നെ പ്രധാനമന്ത്രി സ്ഥാനം രാജിവച്ചതിനുശേഷം, സോഷ്യൽ ഡെമോക്രാറ്റിക് പാർട്ടി 2019 ഡിസംബർ 8 ന് മാരിനെ പുതിയ പ്രധാനമന്ത്രി സ്ഥാനാർത്ഥിയായി തിരഞ്ഞെടുത്തു.
പാർലമെന്റ് സ്ഥിരീകരിച്ചതോടെ 34 ആമത്തെ വയസ്സിൽ നിലവിൽ ലോകത്തിലെ ഏറ്റവും പ്രായം കുറഞ്ഞ പ്രധാനമന്ത്രിയും ഫിൻ‌ലാൻഡിലെ ഏറ്റവും പ്രായം കുറഞ്ഞ പ്രധാനമന്ത്രിയുമായിത്തീർന്നു മാരിൻ.
അന്നേലി ജാറ്റീൻ‌മാകി , മാരി കിവിനേമി എന്നിവർക്ക് ശേഷമുള്ള രാജ്യത്തെ മൂന്നാമത്തെ വനിതാ പ്രധാനമന്ത്രി കൂടിയാണ് അവർ.
യുക്രെയിനിൽ ഒൾക്കസി ഹാൻക്രോക്ക് 35-ാം വയസിലും ന്യൂസിലൻഡിൽ ജസിൻഡ ആർഡേൺ 39-ാം വയസിലും പ്രധാനമന്ത്രി പദത്തിലെത്തിയിട്ടുണ്ട്.
1985 നവംബർ 16 ന് ഹെൽ‌സിങ്കിയിൽ ജനിച്ച മരിൻ, ടാംപെറിലേക്ക് താമസം മാറ്റുന്നതിനുമുമ്പ് എസ്പൂ, പിർക്കാല എന്നിവിടങ്ങളിൽ താമസിച്ചു.
2004 ൽ 19 ആം വയസ്സിൽ പിർക്കല ഹൈസ്കൂളിൽ നിന്ന് മാരിൻ ബിരുദം നേടി.
2017 ൽ ടാംപെറെ സർവ്വകലാശാലയിൽനിന്ന് അഡ്മിനിസ്ട്രേറ്റീവ് സയൻസസിൽ ബിരുദാനന്തര ബിരുദം നേടി.
മരിൻ 2006 ൽ സോഷ്യൽ ഡെമോക്രാറ്റിക് യൂത്തിൽ ചേർന്നു പ്രവർത്തിക്കുകയും 2010 മുതൽ 2012 വരെയുള്ള കാലത്ത് അതിന്റെ ആദ്യത്തെ വൈസ് പ്രസിഡന്റായി സേവനമനുഷ്ഠിക്കുകയും ചെയ്തു.
2008 ലെ ഫിന്നിഷ് മുനിസിപ്പൽ തെരഞ്ഞെടുപ്പിൽ മാരിൻ ഒരു സ്ഥാനാർത്ഥിയായിരുന്നുവെങ്കിലും അവർ തിരഞ്ഞെടുക്കപ്പെട്ടില്ല.
2012 മുതൽ അവർ രാഷ്ട്രീയത്തിൽ സജീവമായി പ്രവർത്തിച്ചുതുടങ്ങി.
2012 ലെ തിരഞ്ഞെടുപ്പിൽ 27 -ാമാത്തെ വയസ്സിൽ ടാംപെറെ സിറ്റി കൗൺസിലിലേക്ക് തിരഞ്ഞെടുക്കപ്പെട്ടത് അവരുടെ രാഷ്ട്രീയ ജീവിതത്തിലെ ഒരു വഴിത്തിരിവായിരുന്നു.
2013 മുതൽ 2017 വരെയുള്ള കാലത്ത് സിറ്റി കൗൺസിലിന്റെ ചെയർപേഴ്‌സണായിരുന്നു അവർ.
2017 ൽ സിറ്റി കൗൺസിലിലേക്ക് അവർ വീണ്ടും തിരഞ്ഞെടുക്കപ്പെട്ടു.
ടാംപെറെ മേഖലാ കൗൺസിൽ അസംബ്ലി അംഗംകൂടിയാണ് മാരിൻ.
2013 മുതൽ 2016 വരെ പിർക്കൻമാ റീജിയണൽ കൗൺസിൽ അംഗമായിരുന്നു.
2014 ൽ സോഷ്യൽ ഡെമോക്രാറ്റിക് പാർട്ടിയുടെ രണ്ടാമത്തെ ഡെപ്യൂട്ടി ചെയർപേഴ്‌സണായി മരിൻ തിരഞ്ഞെടുക്കപ്പെട്ടു.
2015 ൽ 30-ാമാത്തെ വയസ്സിൽ പിർക്കാൻമ നിയോജകമണ്ഡലത്തിൽനിന്ന് എംപിയായി ഫിൻലാൻഡ് പാർലമെന്റിലേക്ക് അവർ തിരഞ്ഞെടുക്കപ്പെട്ടു.
നാലു വർഷത്തിനുശേഷം ഒരിക്കൽക്കുടി ഇവിടെനിന്നു തിരഞ്ഞെടുക്കപ്പെട്ടു.
2019 ജൂൺ 6 ന് ഗതാഗത വാർത്താവിനിമയ മന്ത്രിയായി നിയമിതയായി.
ആൻ‍റ്റി റിന്നെയുടെ പിൻഗാമിയായി ഫിൻ‌ലാൻ‌ഡ് പ്രധാനമന്ത്രിയായി 2019 ഡിസംബറിൽ സോഷ്യൽ ഡെമോക്രാറ്റിക് പാർട്ടി അവരെ നാമനിർദ്ദേശം ചെയ്തു.
തപാൽ പണിമുടക്ക് കൈകാര്യം ചെയ്ത രീതിയിൽ ആൻ‌റ്റി റിൻ നിശിതമായി വിമർശിക്കപ്പെട്ടുവെങ്കിലും 2020 ജൂണിലെ കൺവെൻഷൻ വരെ പാർട്ടിയുടെ ഔപചാരിക നേതാവായി അദ്ദേഹം തുടരും.
മന്ത്രിസഭയിലെ 19 മന്ത്രിമാരിൽ 12 പേരും വനിതകളായുള്ള അഞ്ച് പാർട്ടികളുടെ സഖ്യമായി രൂപീകരിക്കപ്പെട്ട സർക്കാരിന് മാരിൻ നേതൃത്വം നൽകുന്നു.
അവലംബം ↑ Sanna Marin Parliament of Finland (in Finnish).
Retrieved 9 December 2019.
↑ SDP on valinnut: Sanna Marinista tulee Suomen seuraava pääministeri – suora lähetys menossa, Yle seuraa hetki hetkeltä Yle 8.12.2019 ↑ Finland's Social Democrats name Marin to be youngest ever prime minister Reuters 8.12.2019 ↑ ↑ ↑ ↑ ↑ Kuka Sanna?
Archived 2022-09-22 at the Wayback Machine .
Sanna Marin's website.
Retrieved 10 January 2017.
↑ {{ cite web }} :  CS1 maint: url-status ( link ) ↑ Sanna Marin Parliament of Finland (in Finnish).
↑ ↑ ↑ ↑ ↑ {{ cite web }} :  CS1 maint: url-status ( link ) ↑ ↑ Candidates elected Tampere Ministry of Justice of Finland.
↑ ↑ Sanna Marin Parliament of Finland (in Finnish).
↑ {{ cite web }} :  CS1 maint: url-status ( link ) ↑ Candidates elected Ministry of Justice of Finland.
↑ ↑ ↑ Sanna Marin Parliament of Finland (in Finnish).
↑ {{ cite web }} :  CS1 maint: url-status ( link ) ↑ ↑ {{ cite web }} : | last2= has numeric name ( help ) CS1 maint: extra punctuation ( link ) CS1 maint: numeric names: authors list ( link ) CS1 maint: url-status ( link ) ↑ {{ cite web }} :  CS1 maint: url-status ( link )
സന്നക്ജി ഇംഗ്ലീഷ് വിലാസം https://ml.wikipedia.org/wiki/Sannakji
ഒരു കൊറിയൻ വിഭവമാണ് സന്നക്ജി .
നീരാളി കൊണ്ടാണ് ഇത് നിർമ്മിക്കുന്നത്.
ജീവനുള്ള ഭക്ഷണം എന്നുതന്നെ ഇതിനെ വിശേഷിപ്പിക്കാം.
ഇത് തിന്നണമെങ്കിൽ സ്വൽപം ധൈര്യം കൂടി വേണം.
നീരാളിയെ ചെറുകഷണങ്ങളാക്കി മുറിച്ച് കടുകെണ്ണയും മസാലയും തൂവി ഒരു പ്ലേറ്റിൽ നിരത്തിവെയ്ക്കും.
നീരാളി കൈകൾ അപ്പോഴും ചലിച്ചുകോണ്ടിരിക്കും.
ഇതാണ് തിന്നേണ്ടത്.
ശ്രദ്ധിച്ചില്ലെങ്കിൽ തൊണ്ടയിലും നാക്കിലും
ഒക്കെ കുടുങ്ങും.
വിളമ്പുന്നതിന് മുമ്പാണ് നീരാളികളെ ചെറിയ കഷണങ്ങളായി മുറിച്ച് സാധാരണയായി കൊല്ലുന്നത്.
ഹൗ ഐ എൻഡഡ് ദിസ് സമ്മർ ഇംഗ്ലീഷ് വിലാസം https://ml.wikipedia.org/wiki/How_I_Ended_This_Summer
അലെക്സി പോപ്പോഗ്രേവ്സ്കി സംവിധാനം ചെയ്ത് 2010ൽ  പുറത്തിറക്കിയ റഷ്യൻ ചലച്ചിത്രമാണ് ഹൗ ഐ എൻഡഡ് ദിസ് സമ്മർ .
അറുപതാം ബെർളിൻ ചലച്ചിത്രോത്സവത്തിൽ സുവർണ കരടി പുരസ്കാരത്തിനു ഈ സിനിമ നാമ നിർദ്ദേശം ചെയ്യപ്പെട്ടു.
ധ്രുവക്കരടികൾ മേഞ്ഞു നടക്കുന്ന വിദൂരമായ ആർട്ടിക്ക് പ്രദേശത്തെ പ്രവർത്തനങ്ങൾ നിലച്ചു തുടങ്ങിയ കാലാവസ്ഥാപഠനകേന്ദ്രത്തിൽ നിന്നും നാട്ടിലേക്ക് മടങ്ങാനുള്ള സന്ദേശവും കപ്പലും പ്രതീക്ഷിച്ച് കാത്ത് കഴിയുകയാണ് ശാസ്ത്രഞ്ജനായ സെർജി.
കൂട്ടിന് സഹായിയായി ചെറുപ്പക്കാരനായ പാവെൽ ‌.
ബേസ്ക്യാമ്പുമായി   ബന്ധപ്പെടാനുള്ള  വയർലെസ്സ് സംവിധാനം മാത്രമാണ് പുറമ്ലോകത്തിലേക്കുള്ള ഏക ജാലകം  .
ഉപേക്ഷിക്കപ്പെട്ട പഴയ കെട്ടിടങ്ങൾക്കിടയിൽ  കൊടുംതണുപ്പിൽ, നരച്ച പ്രകൃതിയിലേക്ക് കൺനട്ട് ,യാന്ത്രികമായ ജീവിതം നയിക്കുകയാണിരുവരും.
തിരിച്ചു പോകുമ്പോൾ ഭാര്യക്കും കുട്ടികൾക്കും നൽകാനായി രുചിയേറിയ ട്യൂണ മത്സ്യങ്ങൾ പിടിക്കാൻ ഉൾക്കടലിലേക്ക് ബോട്ടുമായി സെർജി പോയ സമയത്ത് വന്ന റേഡിയോ സന്ദേശം പാവെൽ ആണ് കേൾക്കുന്നത്..
സെർജിയുടെ കുടുംബം മുഴുവനും അപകടത്തിൽ പെട്ടിരിക്കുന്നു എന്ന വാർത്ത.
രണ്ടു ദിവസത്തിനുള്ളിൽ സെർജിയെകൊണ്ടുപോവാൻ കപ്പൽ എത്തുമെന്നും അറിയിപ്പ് കിട്ടൂന്നു.
വീട്ടിലേക്കുള്ള യാത്രയുടെ സന്തോഷത്തിലും ആവേശത്തിലും ഉള്ള സെർജിയോട് ഈ കാര്യം പറയുന്നില്ല പാവെൽ.
പലകാരണങ്ങൾകൊണ്ടും ഈ വിവരം സെർജിയെ അറിയിക്കാതെ അയാൾ   ദിവസങ്ങൾ നീക്കുന്നു.
മത്സ്യങ്ങൾ പിളർന്ന് പുറത്ത് തൂക്കിയിടാനും ഒക്കെ സെർജിയെ സഹായിക്കുന്നുമുണ്ട് .
കപ്പൽ മഞ്ഞിലുറഞ്ഞ് യാത്ര മതിയാക്കിയെന്ന വിവരത്തോടൊപ്പം സെർജിയുടെ ഭാര്യയും മക്കളും മരിച്ച വിവരവും പാവെൽ അറിയുന്നു..
സെർജിയെകൊണ്ടുപോവാനുള്ള ഹെലികോപ്റ്റർ വരുംവരെയും രഹസ്യം സൂക്ഷിക്കാന്തന്നെയാണ് പാവെലിന്റെ തീരുമാനം.
പക്ഷേ ഹെലികോപ്റ്റർ മോശം കാലാവസ്ഥയിൽ തകർന്ന് വീണ് പൈലറ്റും മറ്റൂം കരടികൾക്ക് തീറ്റയാവുന്നു.
എകാന്തവും കനംവിങ്ങുന്നതുമായ ആ നിമിഷങ്ങളിൽ സെർജിയോട് പാവെൽ വിവരം പറയുന്നു..
പ്രതികരണം രൂക്ഷമായിരുന്നു..
സമനില തെറ്റി തോക്കുമായി പാഞ്ഞടുത്ത സെർജിയിൽ നിന്നും രക്ഷതേടി പാവെൽ മഞ്ഞിലേക്ക് ഓടിഒളിക്കുന്നു.
അവസാനം എങ്ങോട്ടും യാത്രക്കില്ലെന്നു പറഞ്ഞ് സെർജി ആ അനന്തമായ മരവിച്ച പ്രകൃതിയിലേക്കു തന്നെ മടങ്ങുന്നു.
അവാർഡുകൾ 60th Berlin International Film Festival Silver Bear for Best Actor : Grigoriy Dobrygin and Sergei Puskepalis Outstanding Artistic Achievement in the Category Camera: Pavel Kostomarov 7th Yerevan Golden Apricot International Film Festival Ecumenical Jury Diploma 2010 London Film Festival Best Film 46th Chicago International Film Festival Gold Hugo — Best Film Golden Eagle Award Golden Eagle — Best Film അവലംബം ↑ ↑ ↑ ↑ ↑ പുറത്തേക്കുള്ള കണ്ണികൾ ഹൗ ഐ എൻഡഡ് ദിസ് സമ്മർ ഇന്റർനെറ്റ് മൂവി ഡാറ്റാബേസിൽ ക്ലോസപ്പ്_ബ്ലോഗ്
ഹൗ ടു ഫൈൻഡ് ഔട്ട് എ ട്രൂ ഫ്രെണ്ട് ഇംഗ്ലീഷ് വിലാസം https://ml.wikipedia.org/wiki/How_to_find_out_a_True_Friend
ലോറ ഗോൺസെൻബാക്ക് സിസിലിയാനിഷെ മാർച്ചനിൽ ശേഖരിച്ച ഒരു ഇറ്റാലിയൻ യക്ഷിക്കഥയാണ് ഹൗ ടു ഫൈൻഡ് ഔട്ട് എ ട്രൂ ഫ്രെണ്ട് .
കുട്ടികളില്ലാത്ത ഒരു രാജാവും രാജ്ഞിയും സെന്റ് ജെയിംസിനോട് അവർക്ക് ഒരു മകനുണ്ടെങ്കിൽ, അവന്റെ പതിനെട്ടാം ജന്മദിനത്തിൽ അദ്ദേഹം തീർത്ഥാടനം നടത്തുമെന്ന് പ്രതിജ്ഞയെടുത്തു.
അവർക്ക് ഒരു മകനുണ്ടായി.
അവന് പന്ത്രണ്ട് വയസ്സുള്ളപ്പോൾ അച്ഛൻ മരിച്ചു.
അവന്റെ പതിനെട്ടാം ജന്മദിനം അടുത്തപ്പോൾ, ഒരു വർഷമായി അവനെ കാണാത്തതിനെ ഓർത്ത് രാജ്ഞി സങ്കടപ്പെട്ടു; അവൾ മകനെ മാറ്റിനിർത്താൻ ശ്രമിച്ചു, പക്ഷേ അവന്റെ സാന്ത്വനങ്ങൾ ഫലിക്കാതെ വന്നപ്പോൾ അവൾക്ക് സത്യം വെളിപ്പെടുത്തേണ്ടിവന്നു.
തിരിച്ചുവരുമെന്ന് അയാൾ ഉറപ്പുനൽകി.
രാജ്ഞി അയാൾക്ക് ആപ്പിൾ നൽകിയിട്ട് അയാൾക്ക് ഒരു കൂട്ടാളിയെ ആവശ്യമുണ്ടെന്ന് പറഞ്ഞു.
എന്നാൽ അവനോടൊപ്പം ഭക്ഷണം കഴിക്കാൻ അവൻ ക്ഷണിക്കണം, എന്നിട്ട് അവൻ ഒരു ആപ്പിളിനെ രണ്ട് അസമമായ ഭാഗങ്ങളായി മുറിച്ച് ചെറുതായത് എടുക്കാത്ത ആരെയും നിരസിക്കണം.
അദ്ദേഹം മൂന്ന് യുവാക്കളെ കണ്ടുമുട്ടി, അവരിൽ ഓരോരുത്തരും സെന്റ് ജെയിംസിന്റെ ദേവാലയത്തിലേക്ക് തീർത്ഥാടനത്തിന് പോകുന്നുവെന്ന് അവകാശപ്പെട്ടു.
എന്നാൽ ആദ്യത്തെ രണ്ട് പേർ വലിയ ഭാഗം ആഗ്രഹിച്ചു.
രാജകുമാരൻ അവരിൽ നിന്ന് മുക്തി നേടണമെന്ന് അസുഖം നടിച്ചു.
മൂന്നാമൻ ചെറിയതിനെ എടുത്തു.
ഒരാൾ മരിച്ചാൽ, മറ്റൊരാൾ അവന്റെ മൃതദേഹം കൊണ്ടുവരുമെന്ന് പ്രതിജ്ഞയെടുത്ത് അവർ ഒരുമിച്ച് യാത്ര ചെയ്തു.
ഒരു വർഷമെടുത്തു അവർ ക്ഷേത്രത്തിലെത്താൻ.
ഒരു ഘട്ടത്തിൽ, അവർ തുടരുന്നതിന് മുമ്പ് വിശ്രമിക്കാൻ ഒരു വീട് വാടകയ്‌ക്കെടുത്തു.
രാജാവ് അവരെ കണ്ടു, അവർ രണ്ടുപേരും സുന്ദരന്മാരാണെന്ന് കരുതി, രാജകുമാരൻ സുന്ദരനാണ്, തന്റെ മകളെ രാജകുമാരന് വിവാഹം കഴിക്കാൻ തീരുമാനിച്ചു.
രാജകുമാരനെ യാത്ര ചെയ്യുന്നതിൽ നിന്ന് തടയുമെന്ന് കരുതി അയാൾ ഇരുവരെയും അത്താഴത്തിന് ക്ഷണിക്കുകയും സുഹൃത്തിന് വിഷം നൽകുകയും ചെയ്തു.
പകരം, രാജകുമാരൻ തൽക്ഷണം പോകാൻ തീരുമാനിച്ചു.
രാജാവ് തന്റെ മകളെ വാഗ്ദാനം ചെയ്തു, എന്നാൽ രാജകുമാരൻ പോയി.
തന്റെ സുഹൃത്തിന്റെ മൃതദേഹം തന്നോടൊപ്പം കൊണ്ടുവന്നു.
സുഹൃത്ത് മരിച്ചിട്ടില്ല, ഉറങ്ങുക മാത്രമാണ് ചെയ്തത്.
രാജകുമാരൻ ദേവാലയത്തിൽ എത്തിയപ്പോൾ, സുഹൃത്തിനെ ജീവിതത്തിലേക്ക് തിരികെ കൊണ്ടുവരാൻ പ്രാർത്ഥിച്ചു.
അവർ രാജാവിന്റെ അടുത്തേക്ക് മടങ്ങി, രാജകുമാരൻ രാജാവിന്റെ മകളെ വിവാഹം കഴിച്ചു.
കുറച്ച് സമയത്തിന് ശേഷം രാജകുമാരൻ തനിക്ക് നാട്ടിലേക്ക് മടങ്ങണമെന്ന് പ്രഖ്യാപിച്ചു.
രാജാവ് സുഹൃത്തിനെ വെറുക്കുകയും രാജകുമാരൻ കാത്തിരിക്കുമെന്ന് പറഞ്ഞ് ഒരു സന്ദേശവും അയച്ചു; പിന്നീട് സുഹൃത്തിന് അവനെ പിടിക്കാമെന്ന് ഉറപ്പ് നൽകി രാജകുമാരനെ പോകാൻ പ്രേരിപ്പിച്ചു, ഒരു നല്ല കുതിരയെ നൽകാം.
സുഹൃത്ത് തിരിച്ചെത്തിയപ്പോൾ രാജാവ് അവനെ രാജകുമാരന്റെ പിന്നാലെ കാൽനടയായി അയച്ചു.
രാജകുമാരന്റെ അടുത്തെത്തിയപ്പോൾ അവൻ ക്ഷീണിതനായിരുന്നു, അതിനാൽ രാജകുമാരൻ അവനെ ഒരു സഹോദരനെപ്പോലെ പരിചരിച്ച് വീട്ടിലേക്ക് കൊണ്ടുവന്നു.
എന്നിരുന്നാലും, ഒരു ഡോക്ടർക്കും അദ്ദേഹത്തെ സുഖപ്പെടുത്താൻ കഴിഞ്ഞില്ല.
രാജകുമാരന്റെ ഭാര്യ ഒരു മകളെ പ്രസവിച്ചു.
ഒരു ദിവസം, ഒരു വിചിത്ര വൃദ്ധൻ വന്നു രാജ്ഞി അവനെ സുഹൃത്തിന്റെ അടുത്തേക്ക് കൊണ്ടുവന്നു.
മകളുടെ രക്തത്താൽ മനുഷ്യനെ വീണ്ടെടുക്കാൻ കഴിയുമെന്ന് അദ്ദേഹം പ്രഖ്യാപിച്ചു.
രാജകുമാരൻ ഭയചകിതനായി.
പക്ഷേ തന്റെ സുഹൃത്തിനെ സഹോദരനായി പരിഗണിക്കുമെന്ന് പ്രഖ്യാപിച്ചതിനാൽ അദ്ദേഹം അത് ചെയ്തു.
സുഹൃത്തിനെ സുഖപ്പെടുത്തിയെങ്കിലും മകൾ മരിച്ചതുപോലെ തൊട്ടിലിൽ കിടന്നു.
വൃദ്ധൻ തിരിച്ചെത്തി, താൻ ലിസിയയിലെ സെന്റ് ജെയിംസ് ആണെന്ന് വെളിപ്പെടുത്തി, പെൺകുട്ടിയെ സുഖപ്പെടുത്തി.
ഹ്വാങ് പർവ്വതം
കിഴക്കൻ ചൈനയിലെ അൻഹുയി പ്രവിശ്യയിൽ സ്ഥിതിചെയ്യുന്ന ഒരു പർവ്വതനിരയാണ് ഹ്വാങ്ഷാൻ (ചൈനീസ്:黄山; ഇംഗ്ലീഷ്: Huangshan or Mount Huang ).
ഹ്വാങ്ഷാൻ എന്ന ചൈനീസ് വാക്കിന് പീത പർവ്വതം(Yellow Mountain) എന്നാണ് അർത്ഥം.
100 ദശലക്ഷം വർഷങ്ങൾക്ക് മുൻപ് മേസോസോയിൿ യുഗത്തിൽ ഒരു കടലായിരുന്ന പ്രദേശത്താണ് ഹ്വാങ് ഷാൻ ഉയർന്നുവന്നത് എന്ന് കരുതുന്നു.
പ്രകൃതി സൗന്ദര്യത്തിന്റെ കാര്യത്തിൽ വളരെയധികം ഖ്യാതിനേടിയ ഒരു മലനിരകളാണ് ഹ്വാങ്ഷാൻ.
വിവിധ ആകൃതിയിലുള്ള കരിങ്കൽ പാറകളും, പൈൻ മരങ്ങളും, മേഘങ്ങളും സംയോജിച്ച് ഇതിന്റെ മനോഹാരിത വർദ്ധിപ്പിക്കുന്നു.
ചൈനീസ് ചിത്രകലയ്ക്കും, സാഹിത്യത്തിനും ആധുനിക കാലത്തെ ഫോട്ടോഗ്രഫിക്കും ഹ്വാങ്ഷാൻ ഒരു പ്രചോദനമായി നിലകൊള്ളുന്നു.
ഇന്ന് ഇത് ഒരു യുനെസ്കോ ലോക പൈതൃക പ്രദേശവും ചൈനയിലെ ഒരു വിനോദസഞ്ചാര കേന്ദ്രവുമാണ്.
154 ച.
മീ വിസ്തൃതിയുള്ള കേന്ദ്ര ഭാഗവും  142 ച.
മീ ബഫർ സോണും ഉൾപ്പെടുന്നതാണ് പൈതൃക മേഖല
നിരവധി കൊടുമുടികൾ ഹ്വാങ്ഷാനിൽ ഉണ്ട്.
1000 മീറ്ററിലും ഉയരമുള്ള പർവ്വതങ്ങൾ അതില്പ്പെടും .
ഇതിൽ ഏറ്റവും ഉയരം കൂടിയ കൊടുമുടികളാണ് ലോട്ടസ് പീക്ക്(ലിആൻ ഹ്വാ ഫെൻ, 1,864 m), ബ്രൈറ്റ് സമ്മിറ്റ് പീക്ക്(ഗ്വാങ് മിങ് ഡിന്ദ് 1,840 m), സെലെസ്റ്റിയൽ പീക്(ടിയാൻ ഡു ഫെങ്, literally Capital of Heaven Peak , 1,829 m) എന്നിവ.
മെസോസോയിൿ യുഗത്തിലെ ഒരു കടൽ അപ്രത്യക്ഷമാകുകയും ഭൂഫലകം ഉയരുകയും ചെയ്തതിന്റെ ഫലമായാണ് ഈ പർവ്വതം രൂപം കൊണ്ടത്.
നിരവധി സസ്യജാലങ്ങൾ ഈ മലനിരകളിൽ കണ്ടുവരുന്നു.
പർവ്വതനിരയിൽ 1100 മീറ്ററിനും താഴെയുള്ള പ്രദേശങ്ങളിലാണ് നിബിഢമായ സസ്യസമ്പത്ത് കാണപ്പെടുന്നത്.
ഇവിടുത്തെ പൈൻ മരങ്ങൾ വളരെ പ്രശസ്തമാണ്.
100 വർഷത്തിലും അധികം വയസ്സ് പ്രായമുള്ള വൃക്ഷങ്ങൾ ഇവിടെ ധാരാളമാണ്.
തേയിലകൃഷിക്കും യോജിച്ച കാലാവസ്ഥയാണ് ഈ മലനിരകളിലുള്ളത്.
മലമുകളിൽനിന്നും നോക്കിയാൽ താഴെ മേഘങ്ങളേയും കാണാം എന്നതാണ് ഇവിടുത്തെ മറ്റൊരു സവിശേഷത.
മേഘസമുദ്രം എന്നാണ് ഇത് അറിയപ്പെടുന്നത്.
പ്രത്യേക ഭൂപ്രകൃതിയും മറ്റു ഘടകങ്ങളും ഹ്വാങ്ഷാനിലെ ഉദയാസ്തമനങ്ങളെ അവിസ്മരണീയമാക്കുന്നു.
ചില ചൂടരുവികളും ഇവിടെ കാണപ്പെടുന്നുണ്ട്.
വർഷം തോറും 45°C താപനില ഈ അരുവികളിലെ വെള്ളത്തിൽ ഉണ്ടാകും.
പർപ്പ്ൾ ക്ലൗഡ് എന്ന കൊടുമുടിയുടെ താഴ്വാരപ്രദേശങ്ങളിലാണ് ഇവയിൽ അധികവും സ്ഥിതിചെയ്യുന്നത്.
വിനോദസഞ്ചാരം അവലംബം പുറത്തേക്കുള്ള കണ്ണികൾ ലൂഷാൻ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹ്വാങ്ലോങ് ഇംഗ്ലീഷ് വിലാസം https://ml.wikipedia.org/wiki/Huanglong
ചൈനയിലെ സിചുവാൻ പ്രവിശ്യയുടെ വടക്കുപടിഞ്ഞാറൻ ഭാഗത്തായി സ്ഥിതിചെയ്യുന്ന ഒരു പ്രദേശമണ് ഹ്വാങ്ലോങ് (ചൈനീസ്:黄龙 ; ഇംഗ്ലീഷ്: Huanglong ).
ചരിത്രപരമായും പാരിസ്ഥിതികപരമായും വളരെയേറെ പ്രാധാന്യമുള്ള ഒരു പ്രദേശമാണിത്.
ഹുവാങ് ലോങ് എന്ന പദത്തിന് "മഞ്ഞവ്യാളി"(yellow dragon) എന്നാണ് അർഥം.
മിൻഷാൻ പർവ്വതനിരയുടെ തെക്കുഭാഗത്തായി ഷെങ്ദു നഗരത്തിൽ നിന്ന് 150കി.
മീ വടക്കുപടിഞ്ഞാറാണ് ഇത് സ്ഥിതിചെയ്യുന്നത്.
കാൽസൈറ്റിന്റെ നിക്ഷേപമുള്ളതുകാരണം ഇവിടത്തെ ജലാശയങ്ങൾ വർണ്ണാഭമായി കാണപ്പെടുന്നു.
ഇവകൂടാതെ വൈവിധ്യമാർന്ന വനങ്ങളും, ഹിമം പുതച്ച പർവ്വതങ്ങളും, ചൂടരുവികളും മറ്റും ഇവിടെ കാണപ്പെടുന്നു.
1992ലാണ് ഈ പ്രദേശത്തിന് യുനെസ്കോ ലോകപൈതൃകപദവി ലഭിച്ചത്.
ഇവിടത്തെ തടാകങ്ങൾ ആരെയും അതിശയിപ്പിക്കുന്നതാണ്.
ഇളംനീല, പച്ച, മഞ്ഞ, കറുപ്പ് എന്നീ നിറങ്ങളിലുള്ള തടാകങ്ങൾ ഇവിടെയുണ്ട്.
ചിത്രശാല അവലംബം പുറത്തേക്കുള്ള കണ്ണികൾ Wikimedia Commons has media related to ഹ്വാങ്ലോങ് .
യുനെസ്കോ
ഹ്സിഞ്ചു കൗണ്ടി ഇംഗ്ലീഷ് വിലാസം https://ml.wikipedia.org/wiki/Hsinchu_County
ഹ്സിഞ്ചു കൗണ്ടി (Mandarin Pīnyīn: Xīnzhú Xiàn; Hakka PFS: Sîn-chuk-yen; Hokkien POJ: Sin-tek-koān) വടക്ക്-പടിഞ്ഞാറൻ തായ്വാനിൽ ഉള്ള ഒരു കൗണ്ടിയാണ് .
ഈ പ്രദേശത്തിന്റെ ജനസംഖ്യ പ്രധാനമായും ഹക്ക കൗണ്ടിയിലെ തെക്ക്-കിഴക്ക് ഭാഗത്ത് തായ്വാൻ ആദിവാസി ഗോത്രവർഗ്ഗ ന്യൂനപക്ഷമാണ്.
ഭരണകൂടവും കൗണ്ടി ഓഫീസ് സ്ഥിതി ചെയ്യുന്ന കൗണ്ടി തലസ്ഥാനമാണ് ഷ്ബുയി .
ഹ്സിഞ്ചു കൗണ്ടിയിലാണ് ഹ്സിഞ്ചു സയൻസ് പാർക്കിന്റെ ഒരു ഭാഗം സ്ഥിതി ചെയ്യുന്നത്.
അവലംബം പുറം കണ്ണികൾ Hsinchu County എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Hsinchu County Government website Archived 2021-03-09 at the Wayback Machine .
(in Chinese) Hsinchu County Government website Archived 2014-08-10 at the Wayback Machine .
ഹ്വയാങ്ഓസോറസ് ഇംഗ്ലീഷ് വിലാസം https://ml.wikipedia.org/wiki/Huayangosaurus
മധ്യ ജുറാസ്സിക് കാലത്ത് ജീവിച്ചിരുന്ന ഒരു സ്റ്റെഗോസോറിഡ് വിഭാഗത്തിൽ പെട്ട ദിനോസർ ആണ് ഹ്വയാങ്ഓസോറസ് .
ഈ കുടുംബത്തിലെ ഒരു ചെറിയ അംഗം ആയിരുന്ന ഇവയ്ക്ക് 12 –14  അടി മാത്രം ആയിരുന്നു നീളം ഭാരമാകട്ടെ ഏകദേശം 500 കിലോ ആണ് കണക്കാക്കിയിട്ടുള്ളത് .
മറ്റു ഈ വിഭാഗത്തിലെ ദിനോസറുകളെ പോലെ ഇവയ്ക്കും പുറത്തു കഴുത്തു മുതൽ വാല് വരെ നീളത്തിൽ രണ്ടു നിലകളിലായി പ്ലേറ്റുകൾ ഉണ്ടായിരുന്നു.
ഇടുപ്പിന്റെ മുകളിൽ രണ്ടു വശത്തും ഓരോ മുള്ളുകൾ ഉണ്ടായിരുന്നു .
വാലിന്റെ അറ്റത് 4  വലിയ മുള്ളുകൾ ഉണ്ടായിരുന്നു ഇവയ്ക്ക് .
1979 and 1980 ഇടയിൽ പന്ത്രണ്ടോളം വ്യത്യസ്ത ഫോസിലുകൾ ഇവയുടെ കണ്ടെത്തുകയുണ്ടായി .
ഇതിൽ ZDM T7001 എന്ന സ്പെസിമെൻ ഏകദേശം പൂർണമാണ് .
ഹോളോ ടൈപ്പ് ആയിട്ട് കണക്കാക്കിയിട്ടുള്ളത് IVPP V6728 എന്ന ഫോസിൽ ആണ്.
സ്റ്റെഗോസോറിയ കുടുംബത്തിൽ, കവചിത ദിനോസറുകളുടെ കൂടത്തിൽ പെട്ടവയാണ് ഇവ .
ഹൗ ഓൾഡ് ആർ യൂ ?
റോഷൻ ആൻഡ്രൂസ് സംവിധാനം ചെയ്ത് 2014 ൽ പുറത്തിറങ്ങിയ മലയാളചലച്ചിത്രമാണ് ഹൗ ഓൾഡ്  ആർ യൂ ?
ഏറെക്കാലത്തിനുശേഷം പ്രശസ്ത നടി മഞ്ജു വാര്യർ അഭിനയരംഗത്തേക്കു തിരിച്ചുവന്നത് ഈ ചിത്രത്തിലൂടെയാണ്.
റവന്യു ഡിപ്പാർട്ട്മെന്റിലെ യു.ഡി ക്ലാർക്കായ നിരുപമ രാജീവ് എന്ന കഥാപാത്രത്തെയാണ് മഞ്ജു ഈ ചിത്രത്തിൽ അവതരിപ്പിക്കുന്നത് .
മഞ്ജു വാര്യരെക്കൂടാതെ കുഞ്ചാക്കോ ബോബൻ , ലാലു അലക്സ് , കനിഹ തുടങ്ങിയവരും ഈ ചിത്രത്തിൽ പ്രധാന വേഷങ്ങൾ കൈകാര്യം ചെയ്യുന്നു .
2014 മെയ് മാസത്തിൽ പ്രദർശനത്തിനെത്തിയ ഹൗ ഓൾഡ് ആർ യൂ മികച്ച സാമ്പത്തികവിജയവും പ്രേക്ഷകപ്രശംസയും നേടി.
ഒരു മധ്യവയസ്കയായ വിവാഹിതയായ സ്ത്രീയാണ് നിരുപമ രാജീവ് ( മഞ്ജു വാരിയർ ).
തൻ്റെ ഭർത്താവ് രാജീവ് ( കുഞ്ചാക്കോ ബോബൻ ) അയർലാൻ്റിൽ താമസിക്കാൻ ആഗ്രഹിക്കുന്ന ഒരു റേഡിയോയിൽ ജോലി ചെയ്യുന്നയാളാണ്.
നിരുപമയും അയർലാൻ്റിൽ ജോലി കിട്ടാൻ ശ്രമിക്കുന്നു.
ഈ സമയത്ത് ഇന്ത്യൻ പ്രസഡൻ്റ് നിരുപമയെ പരിചയപ്പെടാനായി ഒരു യോഗത്തിന് ക്ഷണിക്കുന്നതോടെ അവളുടെ ജീവിതം തന്നെ മാറുന്നു.
അഭിനേതാക്കൾ മഞ്ജു വാര്യർ - നിരുപമ കുഞ്ചാക്കോ ബോബൻ -രാജീവ് അമൃത അനിൽ -ലക്ഷ്മി കുഞ്ചൻ -നാരായണൻ സിദ്ധാർഥ ബസു -ഇന്ത്യയുടെ രാഷ്ട്രപതി ലാലു അലക്സ് -ഐ.
ജി സുരാജ് വെഞ്ഞാറമൂട് -ബെന്നി വിനയ് ഫോർട്ട് -ജയചന്ദ്രൻ മുത്തുമണി -ശശികല കനിഹ ‌- സൂസൻ സൌണ്ട് ട്രാക്ക്
ഗോപി സുന്ദറും കാർണിവൽ ബാൻഡും ചേർന്നുള്ള 8 ഗാനങ്ങൾ അടങ്ങിയതാണ് ചിത്രത്തിൻറെ സൌണ്ട് ട്രാക്ക്.
ഹരി നാരായണൻ, റഫീക്ക് അഹമ്മദ് എന്നിവരാണ് ഗാനങ്ങൾ എഴുതിയിരിക്കുന്നത്.
# Title Singer(s) 1 "വിജനതയിൽ" ശ്രേയാ ഘോഷാൽ 2 "Vaa Vayassu Cholli" മഞ്ജരി 3 "Happy Birthday" കാർണിവൽ ബാൻറ് Box office അവാർഡുകൾ 2014 കേരളാ സംസ്ഥാന സിനിമാ അവാർഡുകൾ Won , രണ്ടാമത്തെ മികച്ച നടി - സേതുലക്ഷ്മി Won , മികച്ച പിന്നണി ഗായിക - ശ്രേയാ ഘൊഷാൽ – "വിജനതയിൽ" 62nd Filmfare Awards South
Won , മികച്ച പിന്നണി ഗായിക (Female) - ശ്രേയാ ഘൊഷാൽ – "വിജനതയിൽ" നാമനിർദ്ദേശം, മികച്ച ചിത്രം നാമനിർദ്ദേശം, മികച്ച സംവിധായകൻ - Rosshan Andrrews Nominated, Best Actor in a Supporting Role (Female) - Sethulakshmi ഏഷ്യാവിഷൻ അവാർഡ്- മികച്ച നടി- മഞ്ജു വാര്യർ ഏഷ്യാവിഷൻ അവാർഡ്- മികച്ച ചിത്രം ഏഷ്യാനെറ്റ് ചലച്ചിത്ര അവാർഡ് - മികച്ച നടി- മഞ്ജു വാര്യർ അവലംബം പുറത്തേക്കുള്ള കണ്ണികൾ How Old Are You ഫേസ്‌ബുക്കിൽ ഹൗ ഓൾഡ് ആർ യൂ ?
ഹ്വാംഗ് ഹെ നദി ഇംഗ്ലീഷ് വിലാസം https://ml.wikipedia.org/wiki/Yellow_River മഞ്ഞനദിയുടെ മുഖത്തെ ഡെൽറ്റയിൽ കഴിഞ്ഞ രണ്ടു പതിറ്റാണ്ടുകൾ കൊണ്ടുണ്ടായ മാറ്റങ്ങൾ.
ചൈനയിലെ ഏറ്റവും വലിയ രണ്ടാമത്തെ നദിയും ലോകത്തിലെ ഏറ്റവും വലിയ ആറാമത്തെ നദിയുമാണ് മഞ്ഞ നദി , ചൈനയുടെ ദുഃഖം, ഹ്വാംഗ് ഹൊ എന്നീ പേരുകളിൽ അറിയപ്പെടുന്ന ഹ്വാംഗ് ഹെ നദി .
( ലഘൂകരിച്ച ചൈനീസ് : 黄 河 ; പരമ്പരാഗത ചൈനീസ് : 黃 河 ; പിൻയിൻ : Huáng Hé ; ചിങ് ഹായ് പ്രവിശ്യയിലെ  ബയാൻ ഹാർ മലനിരകളിൽനിന്നും ഉത്ഭവിച്ച് ശാന്ത സമുദ്രത്തിൽ പതിക്കുന്ന ഈ നദിക്ക് 5,464 കിലോമീറ്റർ നീളമുണ്ട്.
ഹ്വാംഗ് ഹെ നദീതടം വടക്കൻ ചൈനീസ് സംസ്കാരത്തിന്റെ ഉത്ഭവസ്ഥലമായതിനാൽ ചൈനീസ് സംസ്കാരത്തിന്റെ കളിത്തൊട്ടിൽ എന്നും അറിയപ്പെടുന്നു.
മഞ്ഞ നദിയിലെ  വെള്ളപ്പൊക്കം വളരെയേറെ ജീവഹാനിക്കും നാശനഷ്ടങ്ങൾക്കും കാരണമാകുന്നതിനാൽ ഈ നദിയെ ചൈനയുടെ ദുഃഖം എന്ന് വിളിക്കുന്നു, ഭൂമിയിൽ ഏറ്റവും അധികം ജീവഹാനി  വരുത്തിവച്ച പ്രകൃതിദുരന്തങ്ങളിൽ,  പത്തു ലക്ഷം മുതൽ നാൽപ്പത് ലക്ഷം വരെ ആളുകളുടെ മരണകാരണമായെന്ന് കരുതപ്പെടുന്ന,1931ലെ ഹ്വാംഗ് ഹെ വെള്ളപ്പൊക്കം  ഉൾപ്പെടുന്നു.
പുരാതന ചൈനീസ് സാഹിത്യത്തിൽ മഞ്ഞനദിയെ സൂചിപ്പിക്കാനായി 河 ( പുരാതന ചൈനീസ് : *C.gˤaj ), എന്നാണെഴുതുക.
ആധുനിക കാലത്ത് ഈ വാക്ക് നദി എന്ന അർത്ഥത്തിലാണ് ഉപയോഗിക്കപ്പെടുന്നത്.
ബി.സി. 206-ൽ എഴുതപ്പെട്ട ഹാനിന്റെ പുസ്തകം എന്ന ഗ്രന്ഥത്തിലാണ് 黃河 ( പുരാതന ചൈനീസ് : *N-kʷˤaŋ C.gˤaj ; മദ്ധ്യകാല ചൈനീസ് : ഹ്വാങ് ഹാ ) എന്ന പദം ആദ്യമായി ഉപയോഗിക്കപ്പെടുന്നത്.
ബി.സി.206-നും എ.ഡി. 9നും ഇടയിലുണ്ടായിരുന്ന പടിഞ്ഞാറൻ ഹാൻ രാജവംശത്തിന്റെ കാലത്താണ് ഗ്രന്ഥം എഴുതപ്പെട്ടത്.
മഞ്ഞ നദി എന്ന് വിളിക്കാൻ കാരണം നദിയുടെ അവസാന ഭാഗങ്ങളിൽ മഞ്ഞ നിറത്തിലുള്ള ചെളി കലങ്ങിയ വെള്ളം കാണപ്പെടുന്നതുകൊണ്ടാണ്.
'കറുത്ത നദി' എന്നായിരുന്നു മംഗോളിയൻ ഭാഷയിൽ ഈ നദിയെ പണ്ടുകാലത്ത് വിളിച്ചിരുന്നത്.
ലോവെസ്സ് പീഠഭൂമിയിൽ പ്രവേശിക്കുന്നതിനു മുൻപ് നദി തെളിഞ്ഞാണൊഴുകുന്നത്.
മംഗോളിയൻ ഭാഷയിൽ ഇപ്പോഴുള്ള പേര് (ഇന്നർ മംഗോളിയയിൽ പ്രത്യേകിച്ച്) ഹറ്റാൻ ഗോൽ ( Хатан гол , "നദീ റാണി").
മംഗോളിയയിൽ സാർ മോറോൺ ( Шар мөрөн , "മഞ്ഞനദി") എന്നാണ് പൊതുവിൽ നദിയെ വിളിക്കുന്നത്.
ടിബറ്റൻ ഭാഷയിൽ ക്വിൻഹായി പ്രദേശത്ത് ഈ നദിയെ "മയിലിന്റെ നദി" ( ടിബറ്റൻ : རྨ་ཆུ །, മാ ചു ; ചൈനീസ്: ലഘൂകരിച്ചത് 玛 曲 , പരമ്പരാഗതം 瑪 曲 , പിൻ‌യിൻ Mǎ Qū ) എന്നാണ് വിളിക്കുന്നത്.
അവലംബം 1 2 Geonames.de .
" geonames.de: Huang He ".
↑ Yellow River (Huang He) Delta, China, Asia ↑ http://www.internationalrivers.org/files/Deluge2007_full.pdf 1 2 Baxter, Wm.
H. Sagart, Laurent.
Baxter–Sagart Old Chinese Reconstruction PDF (1.93 MB) , p. 41.
Accessed 11 October 2011.
↑ Parker, Edward H. China: Her History, Diplomacy, and Commerce, from the Earliest Times to the Present Day , p. 11.
Dutton (New York), 1917.
പുറത്തേയ്ക്കുള്ള കണ്ണികൾ ഹ്വാംഗ് ഹെ നദി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Yellow River Conservancy Commission:Yellow River Yellow River Archived 2005-12-01 at the Wayback Machine .
at University of Massachusetts Dartmouth Listen to the Yellow River Ballade from the Yellow River Cantata First raft descent Archived 2009-04-17 at the Wayback Machine .